cyanic-selkie/wikianc huggingface dataset:
Liene Fimbauere
Karjera
2009. gada Pasaules čempionātā viņa izcīnīja 42. vietu slalomā un 48. vietu milzu slaloma.
2010. gada ziemas olimpiskajās spēlēs Vankūverā viņa startēja slalomā, kur izcīnīja 49. vietu, milzu slalomā viņa ieņēma 51. vietu.
Priežu dižkoksngrauzis
Priežu dižkoksngrauzis (la) — koksngraužu vaboļu suga. Šī vabole ir viena no vislielākajiem koksngraužu dzimtas pārstāvjiem Eiropā — 18-45 mm gara. Latvijā tā ir oficiāli aizsargājama kā pirmās kategorijas aizsargājamā suga. Suga ierakstīta arī Dānijas, Zviedrijas un Ziemeļvalstu apdraudēto sugu sarakstā.
Izplatība
Suga sastopama Eiropas stepēs un mežastepēs, Dienvidrietumāzijā, Kaukāzā, Aizkaukāzā, Turcijā un Rietumāfrikā. Latvijā 19. gs sākumā suga bija konstatēta Salaspils apkārtnē. Vēlāk Durbē un Griezē. Pašlaik ir zināma atradne pie Daugavpils. Poulācijas blīvums pie Daugavpils nav pētīts, bet domājams, ka antropogēnā faktora ietekmē populācija strauji sarūk.
Ekoloģija
Sugas biotops ir veci priežu un jaukti meži. Kāpuri attīstās satrūdējušu priežu celmu, stumbru un sakņu koksnē. Imago sastopami galvenokārt uz priedēm no jūlija līdz septembrim. Sugas aizsardzība Latvijā iekļauj sevī pasākumus saglabāt neskartas priežu mežu zonas ar kritušiem un veciem kokiem. Izcirtumos saglabāt lielus, vecus celmus.
Sinonīmija
Sinonīmi :
Beludžistānas melnais lācis
Beludžistānas melnais lācis (Ursus thibetanus gedrosianus) ir Āzijas melnā lāča (Ursus thibetanus) pasuga. Tā ir viena no visretākajām Āzijas melno lāču pasugām un ir ierakstīta Sarkanajā grāmatā. Beludžistānas melnais lācis dzīvo Pakistānas Beludžistānas provinces un Irānas dienvidaustrumu kalnos. Agrāk šo lāci varēja sastapt visā Beludžistānas provincē, bet mūsdienās tas daudzviet ir izmiris, un visbiežāk tas sastopams Khuzdaras apkārtnē, vietējie uzskata, ka šobrīd šajā apkārtnē varētu būt 8—10 lači. Mežu izciršana ir galvenais iemesls, kādēļ šo lāču paliek arvien mazāk.
Izskats un ieradumi
Kā visiem Āzijas melnajiem lāčiem arī Beludžistānas melnajam lācim ir melns vai ļoti bieži sarkanbrūns kažoks ar gaiši dzeltenu "V" veida zīmi uz krūtīm. Tā ķermeņa izmērs ir apmēram 140—190 cm, svars 90—180 kg. Tā kažoks ir ar īsāku spalvu nekā parasti Āzijas melnajiem lāčiem.
Beludžistānas melnais lācis ēd visu, ko var atrast: dažādus zaļos augus, augļus, ogas, sēklas, medu un kukaiņus, kā arī putnus, grauzējus un ķirzakas.
Vinss Klārks
Vinss Klārks (en, īstajā vārdā Vinsents Džons Mārtins (en); dzimis Londonā) ir angļu mūziķis un dziesmu autors. Bijis vairāku populāru mūzikas grupu dalībnieks, to skaitā Depeche Mode un Yazoo. Joprojām darbojas duetā Erasure.
Kakaši Hatake
Kakaši Hatake ir izdomāts tēls Masasi Kisimoto radītajā mangā un anime "Naruto". Pazīstams arī kā Šaringana Kakaši, pateicoties Obito Učihas dāvanai. Tiek uzskatīts par Konohas talantīgāko nindzju. Pagātnē bija Anbu kapteinis. Pēc Ceturtā Šinobi pasaules kara kļūst par Konohas sesto hokage.
Stāstā Kakaši ir "Komandas Nr. 7" skolotājs un līderis. Viņš ir attēlots kā savrupa un apātiska persona, bet, stāstam attīstoties, viņa uzticība draugiem un studentiem kļūst acīmredzama. Stāstā tiek plaši aprakstīta arī Kakaši pagātne. Viņš ir parādījies trīs "Naruto" filmās, kā arī dažās videospēlēs.
Izskats
Pirms tēva nāves un esot akadēmijas students, Kakaši valkāja vienkāršu melnu rāvējslēdzēja jaku, pieskaņojot tai masku, platus pelēkus šortus līdz ceļgaliem un zaļu šalli ar vienkāršiem rakstiem. Neilgi pēc tam, kad Sakumo izdarīja pašnāvību, viņš nomainīja šalli uz zilu un šortus pret tumši pelēkām pusgarajām biksēm. Būdams genins, Kakaši valkāja to pašu melnu jaku ar rāvējslēdzēju, bet ar baltu jostu un atvērtu brūnu priekšautu līdz potītēm. Trešā Lielā nindzju kara laikā Kakaši tērps sastāvēja no melna tējkrekla ar baltām svītrām, biksēm un tādas pašas krāsas cimdiem ar tērauda oderēm, brūnām siksnām, kas turēja apvalku, kurā bija viņa tēva zobens; aizsargi un maska. Turklāt šajā laikā Kakaši piere bija klāta ar čolku - viņš valkāja pieres aizsargu tieši virs matiem. Pēc pievienošanās Anbu Kakaši uz kreisā pleca ieguva tetovējumu, un viņa drēbes sāka attēlot organizācijas standarta formastērpu: melns īss tējkrekls, virs kura bija valkātas pelēkas bruņas, uz rokām atradās melni pārvalki ar aizsargvairogiem, bet kājās bija vienkāršas melnas bikses un sandales. Misiju laikā viņš valkāja baltās lapsas masku ar sarkaniem rakstiem.
Pēc Anbu pamešanas Kakaši valkā Konohagakures standarta tērpu, kas sastāv no zaļas čunina vestes ar Uzušiogakures simbolu, zilu bodiju, sandalēm un puscimdiem ar aizsargiem. Ceturtajā Šinobi pasaules kara laikā Kakaši nēsā Šinobi alianses pieres aizsargu. Divus gadus pēc Ceturtā Šinobi pasaules kara notikumiem Kakaši valkā tumšāku nindzjas tērpu ar modernu pelēku Konoha vesti. Uz kreisā pleca ir sarkana aproce ar Uzumaki klana simbolu. Viņam kājās ir augsti melni zābaki. Šaringana zaudējuma dēļ Kakaši vairs nevalkā pieres aizsargu un vairs neslēpj kreiso aci. Savu pienākumu veikšanas laikā Kakaši valkā Hokage halātu ar Kage galvassegu. Dažus gadus vēlāk Kakaši sāk valkāt melnu šinobi tērpu ar zaļu vesti. Zem acīm parādās grumbas.
Pusaudža gados Kakaši gulēja vienkāršā baltā tējkreklā un pelēkos šortos, joprojām valkājot masku. Pēc pievienošanās Anbu un pēc tam viņš sāka gulēt savā ierastajā, cieši pieguļošajā melnajā kreklā.
Personība
Sakumo Hatakes dzīves gados Kakaši savus biedrus izvirzīja augstāk par visu, redzot savu tēvu kā piemēru, kam sekot. Bija arī acīmredzams, ka viņš labi sapratās ar saviem klasesbiedriem, viņam bija daudz draugu un viņš bieži pavadīja laiku kopā ar viņiem (tostarp ar Obito un Rinu). Lai gan viņš bieži sacentās ar Obito, viņi diezgan labi komunicēja, un Kakaši pat slavēja Obito par viņa drosmi. Neilgi pēc tēva nāves Kakaši uz gadu pārtrauca apmeklēt akadēmiju, kļuva noslēgts un pārtrauca sazināties ar apkārtējiem cilvēkiem. Šajā laika posmā viņš bija īpaši kluss, un uz Obito, Gajas un citu vārdem atbildēja tikai ar žestiem vai pilnībā ignorēja. Kad Kakaši sāka doties misijās ar citām komandām, kļuva zināms, ka viņš ir mainījis savas domas par draudzības attieksmi, tagad misiju izvirzot augstāk par visu pārējo. Tajā pašā laikā strīdā ar Obito par Rinas glābšanu bija skaidrs, ka viņš šaubās par sava ceļa taisnību un pēc dzirdētajiem vārdiem tomēr nolēma doties glābt draugus. Iespējams, viena no retajām viņa rakstura iezīmēm, kas nekad nav mainījusies, ir cieņa, ko viņš izrādīja pret cilvēkiem, kas air ugstākā amatā par viņu, un vispārējais miers.
Laikā, kad Kakaši bija Anbu, viņš ievērojami atšķīrās ar savu brutalitāti cīņā, ko nevarētu teikt par viņa attieksmi pret saviem komandas biedriem. Neskatoties uz viņa vispārējo izmisumu un bezgalīgajiem murgiem un sapņiem, kas saistīti ar Rinas neseno nāvi, viņš labi izturējās pret savu kouhai. Kad organizācijai pievienojās jaunais Itači Učiha, Kakaši bija gandrīz vienīgais, kurš cienīja viņa talantu un izturējās pret viņu kā pret biedru, visādi atbalstot vai piedāvājot palīdzību, par ko Itači pateicās viņam pirms aiziešanas no Anbu. Bet, neskatoties uz to visu, būdams dziļā depresijā, Kakaši joprojām meklēja savu nāvi, dzīvojot tikai misijās, ko nevarēja noslēpt no Gaja, Kurenajas un Asumas, kuri lūdza Hiruzenu padarīt viņu par geninu mentoru. Pēc tikšanās ar 7. komandu Kakaši manāmi atdzīvojās, kļūstot jautrāks un atvērtāks.
Kakaši pēc Obito nāves ļoti mainījās un ieguva dažas viņa bijušajam biedram raksturīgās rakstura iezīmes un uzskatus par pasauli. Viņš sāka pievērst īpašu uzmanību savstarpējai palīdzībai un komandas darbam. Ir zināms, ka Kakaši savā brīvajā laikā bieži ierodas pie pieminekļa, kur ir iegravēti mirušo nindzju vārdi, arī Obito Učihas vārds. Atrodoties tur, viņš zaudē laika izjūtu un tāpēc pastāvīgi kavējas (vēl viena iezīme, kas aizgūta no Obito). Kakaši mīļākā nodarbe ir grāmatas lasīšana ar nosaukumu "Paradīzes spēles". Kakaši parasti lasa kādu no savām grāmatām, kad apkārtējā situācija neprasa pilnīgu koncentrēšanos, piemēram, pirmajā treniņā un sarunās ar 7. komandu. Kakaši bija skolotājs un paraugs daudziem spēcīgiem nindzjiem, kuri vēlāk pat ienāca Anbu.
Sākumā Kakaši šķiet stingrs un atturīgs skolotājs, kurš ļoti labi pārzina savu darbu un nevienu nevēlas piekāpties. Bet tālāk iepazīstoties, uzzinām par viņa rakstura iezīmēm, kas pavisam nesaskan ar pirmo iespaidu. Parasti var pamanīt, ka viņa acis ir pusaizvērtas un skatiens neizrāda nekādu entuziasmu. Bet patiesībā viņš bieži smaida, bet tikai draugu kompānijā. Un, ja viņam ir tādi cilvēki, viņš būs kopā ar viņiem viņu visgrūtākajās dzīves situācijās.
Agrīnā dzīve
Tā kā viņa māte nomira, kad viņš bija ļoti mazs, Kakaši no mazotnes uzaudzināja viņa tēvs Sakumo Hatake. Sakumu slavēja šinobi pasaulē, jo viņš vismaz vienu reizi glāba Konohu un tās iedzīvotājus; Kakaši arī cienīja savu tēvu. Vienā no Sakumo misijām – pēc tam, kad Kakaši tika uzņemts Konohas Nindzju akadēmijā,– Sakumo pieņēma lēmumu glābt savu komandas biedru dzīvības, nevis izpildīt misijas uzdevumu. Misijas neveiksme Uguns zemei ​​bija postoša, kā rezultātā daudzi Konohā, tostarp komandas biedri, kuri tika izglābti, viņu nomelnoja par darba neizpildi. Apmelnots, Sakumo izdarīja pašnāvību. Redzot, ko pārdzīvoja viņa tēvs, un apņēmies nepieļaut tādas pašas kļūdas, Kakaši nolēma, ka Šinobi noteikumu ievērošanai vienmēr ir jābūt prioritātei.
Nindzju Akadēmijā Kakaši ieguva augstākās atzīmes, tiekot atzīts par brīnumbērnu un savas paaudzes labāko. Galu galā viņš kļuva ļoti populārs vienaudžu vidū. Pateicoties viņa talantiem, 5 gadu vecumā Kakaši viena gada laikā absolvēja akadēmiju, esot savas klases virsotnē. Pēc tam, kad viņš kļuva par geninu, viņš un viņa klasesbiedri Rina Nohara un Obito Učiha apvienojās komandā, kuru vadīja Minato Namikaze.
Anime sižetā Minato parādija zvaniņus, dodot jaunizveidotajai komandai uzdevumu – paņemt divus zvaniņus, kurus Minato turēja. Minato bieži atturējās no talantīgā Kakaši, nekā no Rinas un Obito, lai viņi varētu sadabūt zvaniņus, tikai strādājot komandā. Kakaši to ātri saprata un izmantoja Rinu un Obito kā līdzekli, lai dabūtu zvaniņus. Neskatoties uz to, Kakaši padalījās ar zvaniņiem ar biedriem, jo viņi kopā sasniedza mērķi. Minato komanda savas karjeras laikā devās daudzās misijās, taču Kakaši prioritāte šinobi noteikumiem bieži apgrūtināja darbu. Obito, kurš jau tā bija greizsirdīgs par Kakaši dabisko talantu un popularitāti, bieži viņam nepiekrita.
6 gadu vecumā Konohas amatpersonas ļāva Kakaši kopā ar savu komandu sacensties Čūnina eksāmenos, kurus viņš nokārtoja, uzvarot Majto Gaja un kļūstot par Čūninu.
Trešais Šinobi Pasaules karš
12 gadu vecumā Kakaši kļūst par džoninu. Par godu tam Rina uzdāvina Kakaši pirmās palīdzības komplektu, bet Minato – īpašu kunaju. Tajā laikā norisinājās Trešais Šinobi Pasaules karš. Minato komandai tiek dota misija izsekot ienaidnieku. Cīņas laikā ar ienaidnieku Kakaši guva smagus ievainojumus plecā. Minato ieceļ Kakaši par komandieri un dodas cīnīties ar ienaidnieku, atstājot komandu Kakaši uzraudzībā.
Otrās cīņas laikā Rinu nolaupīja šinobi no Ivagakures. Obito iesaka doties pēc Rinas, bet Kakaši uzskata, ka misijas pabeigšana ir svarīgāka. Vēlāk Kakaši maina savas domas un sadursmē ar ienaidnieku upurē savu kreiso aci, lai aizsargātu Obito. Šīs darbības aizkustināts, Obito pamodina šaringanu un nogalina ienaidnieku. Viņiem izdodas glābt Rinu, bet ienaidnieks liek alai sabrukt, kur atrodas Kakaši ar biedriem. Obito izglābj Kakaši, bet glābēju sabrūk akmeņi. Kad Kakaši un Rina pamostas pēc sabrukuma, viņi ierauga Obito, kura labo ķermeņa pusi bloķē klints. Kakaši vaino sevi par to, ka viņš uzreiz neuzklausīja Obito. Bet Obito saka, ka viss ir kārtībā un Kakaši ir lielisks Šinobi. Kā dāvanu Kakaši, par godu tam, ka Kakaši kļuva par džoninu, Obito atdod savu izdzīvojušo kreiso Šaringanu. Pirms nāves Obito lūdz Kakaši aizsargāt Rinu. Kakaši dod solījumu. Drīzumā tuvojas ienaidnieka papildspēki. Kakaši un Rina pamet Obito un aizbēg. Kakaši stāsta Rinai, ka Obito par viņu atdeva savu dzīvību un viņš mīlēja Rinu. Pēc brīža ierodas Minato palīgā savai komandai, bet Kakaši jau bija visus uzvarējis ar Raikiri.
Ir arī zināms, ka Kakaši nespēja izpildīt Obito doto solījumu. Rinu nolaupīja ienaidnieki, no Slēptās miglas ciemata, un pārvērta par džinčuriki. Ienaidnieki ļāva Kakaši bez grūtībām atbrīvot Rinu. Slēptā migla gribēja atbrīvot Sanbi jau Konohā un izmantot džinčuriki niknumu, lai uzbruktu Konohai un iznīcinātu visu ciemu. Rina drīzumā saprata, ka viņu ciemam draud briesmas un lūdza Kakaši nogalināt viņu. Kakaši līdz pēdējam nepiekrita tam, tomēd, kad Kakaši cīnījās ar Kirigakures šinobiem, Rina apzināti nostājā pretī Kakaši Raikiri, lai nomirtu. Pēc šīs traģēdijas Kakaši pamodināja Mangekjo Šaringanu savā kreisajā acī, bet vēlāk kļūst bezspēcīgs. Vēlāk Rinas ķermeni un Kakaši paņem papildspēki no Konohas. Pēc Minato piedāvājuma, Kakaši kļūst par Anbu biedru, bet vēlāk pamet organizāciju un apņemas apmācīt jaunos Šinobi akadēmijas absolventus.
Prologs - Viļņu zeme
Kakashi Hatake tiek iecelts par 7. komandas senseju. Viņam ir stingra un nelokāma skolotāja reputācija. Jau no paša sākuma viņš kavējas uz tikšanām un aizraujas ar lasīšanu, uzvedas mierīgi un pieklājīgi. Viņš komandai Nr. 7 dod pārbaudījumu - uzdevums ir atņemt viņam divus zvaniņus. Šo testu Trešais Hokage izmantoja, lai ieaudzinātu komandas garu un noteiktu stilus, ko skolēni izmanto savu mērķu sasniegšanai. Kad komanda, šķiet, ir pārkāpusi stingrāko noteikumu nepalīdzēt noteikumu pārkāpējam Naruto, Kakaši paziņo, ka ir nokārtojuši eksāmenu. Iemesls tam ir tas, ka savu biedru pamešana ir lielāks noziegums nekā misijas neveiksme, ko Kakaši reiz dzirdēja no Obito.
Veicot misiju pavadīt tilta būvētāju uz Viļņu zemi, komanda uzzina par Kakaši spēju atpazīt ienaidnieku, viņa Šaringanu un kopēšanas paņēmieniem. Lai gan ienaidniekam sākotnēji veiksmīgi izdodas Kakaši ieslodzīt ūdens cietumā, komandas saskaņotas darbības rezultātā viņš tiek atbrīvots un sagrauj ienaidnieku, kopējot Ūdens pūķa tehniku. Otrajā tikšanās reizē ar ienaidniekiem Kakaši veiksmīgi izmanto savus paņēmienus – astoņu nindzju suņu izsaukšanu un Raikiri. Pēc šiem notikumiem viņu pārņem dziļa cieņa pret kritušajiem pretiniekiem, bet Naruto nosaka, kāds būs viņa ceļš kā šinobi.
Konohas iznīcināšana
Tomēr duelis tiek pārtraukts, jo, kā izrādījās, Sunagakure noslēdza aliansi ar Otogakuru, tāpēc viņu šinobi kopā uzbruka Slēptās Lapas ciematam, lai viņu iznīcinātu. Saske vajā Gaaru, uzbrukušo ciematu slepeno ieroci, savukārt Kakaši dod Naruto, Sakurai un Šikamaru misiju panākt Saski un palīdzēt viņam, kā vien var. Tikmēr viņš, Gajs un pārējie džonīni cīnās pret ienaidnieka šinobi uzbrukumiem. Par laimi, uzbrukums bija lemts neveiksmei, jo Oročimaru, tiecoties pēc saviem mērķiem, nogalināja Ceturto Kazekagi un pārģērbās par viņu. Tāpēc Suna drīz parakstīja miera līgumu ar Konohu, taču uzbrukums Slēptajai Lapai maksāja viņu līdera Trešā Hokage dzīvību. Kakaši kopā ar savu komandu un daudziem citiem ciema iedzīvotājiem apmeklēja viņa bēres.
Tsunades meklējumi
Drīz ciematā ierodas Itači Učiha, Saskes vecākais brālis, un Kisame Hošigaki, nindzja-nodevējs no Akatsuki, lai notvertu Kjūbi Naruto iekšienē. Kakaši kopā ar Asumu un Kurenai mēģina viņiem pretoties, taču nesekmīgi - viņš pats nonāk Cukujomī Itači ietekmē un uz ilgu laiku nonāk slimnīcā. Par laimi pēc neveiksmes Itači un Kisame atstāj Konohu. Kakaši izglābj tikai viens no trim leģendārajiem sanīniem, pēc kāda laika - piektā Hokage, Tsunade.
Misija: Atgriezt Saske
Tomēr pēc vairāku misiju veikšanas ar savu jauno komandu Kakaši sāk pamanīt, ka Saske arvien cītīgāk meklē jaunus spēka avotus, jo viņu vada atriebības slāpes pret savu brāli par Učihas klanu. Saski grauž arī skaudība, jo viņš redz, ka Naruto sāk viņu apiet spēju ziņā. Visbeidzot, nespējot to izturēt, Saske izaicina Naruto uz dueli, ko laikā aptur Kakaši. Saske aizbēg no notikuma vietas, bet Kakaši tomēr viņu atrod un mēģina viņu nomierināt un pierādīt, ka cilvēks var meklēt savu spēku draudzībā. Tomēr pārliecināšana izrādās veltīga - Saske pamet ciematu kopā ar skaņu četrinieku, lai iegūtu vairāk spēka no Oročimaru.
Paredzot sliktako, Kakaši, tikko uzzinājis par notikušo pēc atgriešanās no misijas, steidzas palīgā, lai vēlreiz apturētu Naruto cīņu pret Saski, taču šoreiz viņš kavējas – kauja Beigu ielejā beidzas, Saske aiziet uz Otogakuri, bet Naruto joprojām ir dzīvs, un Kakaši aizved savu studentu atpakaļ uz Konohu.
Katoļu baznīcas mūku un bruņinieku ordeņu uzskaitījums
Šis ir pašreizējo katoļu reliģisko institūtu saraksts. Lielākā daļa ir Romas katoļu institūti, tomēr ir iekļauti arī Austrumu katoļu institūti.
Atkritēji
"Atkritēji" (en) ir 2006. gada amerikāņu krimināldrāma, kuras režisors ir Mārtins Skorsēze. Filmas pamatā ir 2002. gada Honkongas trilleris "Iekšlietas" (Infernal Affairs). Filma saņēma četras "Oskara" balvas kategorijās "Labākā filma", "Labākais režisors", "Labākais adaptētais scenārijs" (Viljams Monahens) un "Labākā montāža" (Telma Šonmeikera), kopumā tā tika nominēta piecām balvām. Galvenās lomas filmā atveido Leonardo Di Kaprio, Mets Deimons, Džeks Nikolsons, Aleks Boldvins, Mārtins Šīns.
Filmas darbība notiek Bostonā, ASV, kur īru mafijas vadītājs iefiltrē Kolinu Salivenu (Mets Deimons) kā informatoru Masačūsetsas štata policijā, savukārt policijas vadība iefiltrē policistu Billiju Kostingenu (Leonardo Di Kaprio) kā informatoru mafijā. Kad abas puses atklāj viņu klātbūtni savās organizācijās, abi informatori cenšas atmaskot viens otru, lai paši paliktu dzīvi.
Anhela ūdenskritums
Anhela ūdenskritums (es, pemonu: Kerepakupai Meru — 'dziļākās vietas ūdenskritums' vai Parakupá Vená — 'kritums no augstākā punkta') ir ūdenskritums Venecuēlā, pasaulē augstākais ūdenskritums, kura kopējais augstums ir 979 (pēc citiem datiem 1054 vai 1059) metri un platums 107 metri. Ūdens nepārtraukti krīt 807 metru garumā. Ūdenskritums nosaukts Džeimsa Eindžela vārdā, kurš pārlidoja šo ūdenskritumu 1935. gadā un tādējādi to arī atklāja.
Ūdenskritums atrodas Venecuēlas tropiskajos mežos Gvajānas plakankalnē. Ūdenskritums krīt no Aujantepuja kalna un no tā izveidojas Kerepa, kas ietek Čurunas upē, Karao pietekā. "Čuruna" vietējā pemonu valodā nozīmē "zibens".
Upi, kuru veido Anhela ūdenskrituma ūdeņi, sauc gan par Kerepu, vārdā, kuru tai devuši vietējie iedzīvotāji, gan par Gauju. Latvijas upes Gaujas vārdā to nosauca Venecuēlā dzīvojušais latviešu pētnieks Aleksandrs Laime, kurš ir pirmais zināmais cilvēks vēsturē, kurš līdz Anhelam nonācis ar kājām.
Leolita Bļodniece
Leolita Bļodniece (dzimusi Rīgā) ir bijusī latviešu vieglatlēte, startējusi šķēpa mešanas sacensībās.
Izglītību ieguvusi Rīgas 25. vidusskolā un LVFKI.
Sākumā trenējusies daudzcīņā, taču pēc 600 g šķēpa raidīšanas tālāk par 34 metriem 12 gadu vecumā pievērsās šķēpa mešanai. 1975. gada PSRS Tautu spartakiādē 16 gadu vecumā uzvarēja ar 59,54 metrus tālumā raidītu šķēpu, vēl Tautu spartakiādē sportiste uzvaru guva 1983. gadā, 1979. gadā L. Bļodniece izcīnīja 4. vietu. 1975. gadā sportiste izcīnīja uzvaru arī Eiropas junioru čempionātā (60,62 m). L. Bļodniece ir trīskārtēja PSRS čempione (1975, 1980, 1983), kā arī divkārtēja Latvijas čempione (1980, 1982). Viņa trīs reizes labojusi Latvijas rekordu, no kuriem jaunākais (64,90 m) tika sasniegts 1980. gadā PSRS čempionātā. Tas ir arī Latvijas rekords šķēpa mešanā ar vecās konstrukcijas šķēpu. Pēc sportistes karjeras beigām neilgu brīdi strādājusi par šķēpa mešanas treneri. Darbu turpinājusi kā sporta skolotāja un sporta darba organizatore Rīgas pārtikas ražotāju vidusskolā (tagad Tūrisma un radošās industrijas tehnikums). Aktīvi darbojas šķēpmetēju klubiņā.
Zalvīte
Zalvīte ir Dienvidsusējas labā krasta pieteka Aizkraukles un Jēkabpils novados. Sākas Sēlijas paugurvalnī dažus kilometrus uz rietumiem no Viesītes, satekot meža grāvjiem. Baseina lielākā daļa atrodas Taurkalnes līdzenumā, pārsvarā mežainā un purvainā apvidū. Augštecē līdz Zalvei un arī vēl lejpus tās upes gultne regulēta. Lejtecē Zalvīte tek pa šauru, ~5m dziļu ieleju. Upi šķerso autoceļi P86 un P73.
Bangladešas futbola izlase
Bangladešas futbola izlase ir nacionālā futbola komanda, kas pārstāv Bangladešu starptautiskās futbola sacensībās. Bangladešas futbola izlasi pārvalda Bangladešas Futbola federācija. Savu pirmo spēli izlase aizvadīja 1973. gadā pret Taizemi. Izlase nav ne reizi kvalificējusies FIFA Pasaules kausa finālturnīram. Āzijas kausā vienīgo reizi spēlēja 1980. gadā.
TIROS-1
TIROS-1 jeb TIROS I bija ASV un pasaulē pirmais meteoroloģiskais pavadonis, pirmais no programmas Television Infrared Observation Satellites pavadoņiem. To palaida. Pavadonis darbojās 78 dienas (par 15 dienām mazāk nekā plānots) un uz zemi noraidīja 22 952 attēlu.
TIROS-1 tika veidots kā eksperimentāls kosmiskais aparāts, lai izmēģinātu televīzijas tehnoloģijas laikapstākļu novērošanai no apļveida orbītas. Pavadoņa augstums bija 0,48 m un diametrs 1,1 m. Aparātā bija ievietotas divas televīzijas kameras, viena zemas izšķirtspējas, otra — augstas. Kad pavadonis atradās ārpus zemes staciju radiouztveršanas zonām, kameru uzņemtie attēli tika saglabāti katrai kamerai atsevišķā magnētiskās lentes ierakstītājā. Elektroenerģiju nodrošināja akumulatori, kurus uzlādēja 9200 saules baterijas. TIROS-1 stabilizēja aparāta rotēšana ap vertikālo asi, ko nodrošināja trīs pāri cietās degvielas raķešdzinēji. Tā kā apatāts nebija pastāvīgi orientēts uz Zemi, tad kameras darbojās periodos, kad kameru objektīvos atradās Zeme un tikai tad, kad tā bija Saules apgaismota.
European Hit Radio Top 40 Nr. 1 (1995)
European Hit Radio Top 40 (Super FM Top 40) ir Latvijas nacionālās apraides radiostacijas European Hit Radio iknedēļas populārāko dziesmu saraksts, kas tiek veidots apkopojot klausītāju balsojuma rezultātus, kuri tika nodoti sūtot e-pastu, peidžera ziņojumu vai vēstuli. Šajā rakstā ir apkopots to dziesmu saraksts, kas 1995. gadā Latvijas radiostacijas European Hit Radio iknedēļas populārāko 40 dziesmu sarakstā Top 40 ieguva 1. vietu. Līdz 2002. gada 1. novembrim radiostacijas nosaukums bija "Super FM".
Top 40 sastādīšanas princips
Super FM Top 40 tika sastādīts, pamatojoties uz klausītāju balsojuma rezultātiem, kas ik nedēļu tika apkopoti raidījumā "Super FM Top 40". Topa veidošanas procesā piedalījās visas dziesmas, par kurām tika balsots sūtot e-pastu, peidžera ziņojumu vai sūtot vēstuli. Neatkarīgi no tā, kādā veidā tika balsots par dziesmām, visas balsis summētās kopā, veidojot European Hit Radio klausītāju 40 populārāko dziesmu sarakstu.
Balsošanas iespējas
Balsot par dziesmām varēja vairākos veidos:
Topa pārskats
1995. gads Super FM Top 40 sākās ar Lielbritānijas puišu grupas East 17 hitu "Stay Another Day", kurš bija trešais singls no apvienības 1994. gada albuma "Steam". Šis singls ar trīs nedēļu intervālu Super FM Top 40 pirmajā vietā noturējās veselas sešas nedēļas, pa vidu dodot iespēju pirmajiem pabūt gan īru The Cranberries ar savu "Zombie", kā arī grupas The Kelly Family balādei "An Angel".
Visu pavasari un vasaras sākumu pasaules mūzikas apritē un protams arī radiostacijas "Super FM" ēterā aktuāls bija Sin With Sebastian ar savu vulgāro hitu "Shut Up (And Sleep With Me)" (tulkojumā no angļu valodas: Aizveries un pārguli ar mani) un ASV mūziķa Scatman John dziesma "Scatman's World". Abas šie singli pirmo vietu sasniedza, attiecīgi, septiņas un četras nedēļas, pa vidu palaižot gan Take That nākamo singlu "Back For Good", gan vācu tehno meistarus Scooter ar saviem "Move Your Ass" un "Friends".
Vasaras otrajā pusē aktivizējās latviešu mūziķi, kas sākās ar 100. Debijas dziesmu "Man Dimantu Nav", kas topa pirmajā vietā pabija četras nedēļas, un turpinājās ar nu jau par klasiku kļuvušo grupas Saule dziesmu "Rikšiem Bērīt Es Palaidu", kura tika radīta, lielā mērā iespaidojoties no 1981. gada Rīgas kinostudijas mākslas filmas "Limuzīns Jāņu nakts krāsā". Vēlāk četras nedēļas Top 40 pirmo vietu ieņēma vēl viena latviešu grupa. Šoreiz tā bija deju mūzikas grupa Pamatinstinkts ar dziesmu "Es Tev Vienkārši Esmu".
Vēlāk pirmā bija Seal dziesma "Kiss From A Rose" un dziesma, kas kļuva par vienu no pirktākajiem pasaules singliem 1995. gadā un Coolio padarīja par pasaules superzvaigzni numur viens — "Gangsta's Paradise". Šī dziesma bija ļoti populāra, jo pirmo vietu sasniedza vairāk kā 13 pasaules valstīs un kļuva par pirmo repmūzikas dziesmu, kas Lielbritānijā tika pārdota vairāk kā miljons kopijās (1,25 miljoni). Gads beidzās ar vēl vienu East 17 singlu "Thunder".
Viktorijas ūdenskritums
Viktorijas ūdenskritums (en) ir ūdenskritums Zambezi upē Āfrikas dienviddaļā. Atrodas uz Zambijas un Zimbabves valstu robežas. Ūdenskritums ir apmēram 1700 m plats un līdz 108 m augsts (augstums mainās no 80 m labajā krastā līdz 108 m centrā). Tas izskatās ļoti iespaidīgi, jo ūdens krīt ļoti šaurā un dziļā ieplakā. Turklāt krītošais ūdens veido šļakatas un miglu, kuri var pacelties līdz 400 m augstumam un var būt redzami pat no 50 km attāluma.
Vēsture
Viktorijas ūdenskritums ir viens no izcilākajiem Dienvidāfrikas dabas pieminekļiem, tas ir iekļauts arī UNESCO pasaules mantojuma objektu sarakstā. Tas atrodas divu nacionālo parku - "Dārdošie Dūmi" («Mosi-oa-Tunya») Zambijā un "Viktorijas ūdenskritums" Zimbabvē - teritorijā.
Viktorijas ūdenskritums ir pasaulē vienīgais ūdenskritums, kurš ir vairāk nekā 100 metru augsts un vairāk nekā kilometru plats.
Lietus sezonas laikā ūdenskritumā vienas minūtes laikā krīt lejup 500 miljoni litru ūdens, krītošā ūdens milzīgā spēka ietekmē ūdens šļaksti paceļas vairāku simtu metru augstumā. 1958. gadā plūdu laikā Zambezi, ūdenskritumā tika novērots rekordliels ūdens daudzums - vairāk nekā 770 miljoni litru ūdens minūtē (apmēram 13 miljoni litru sekundē).
Rudens
Rudens ir viens no gadalaikiem mērenajā joslā. Tas iezīmē pāreju starp vasaru un ziemu. Rudens ir gadalaiks, kas Zemes ziemeļu puslodē iesākas, kad Saule savā redzamajā kustībā pa ekliptu šķērso debess ekvatoru rudens punktā, un beidzas, kad Saule nonāk ziemas saulgriežu punktā. Viena no galvenajām rudens iezīmēm ir koku lapu krāsas maiņa, kas notiek neilgi pirms kokiem nobirst lapas.
Par rudens sākumu vēstī pirmās salnas. Rudens īpatnība ir mākoņains laiks, ilgstošs, smidzinošs lietus, migla. Rudenī pastiprinās vēja ātrums, plosās vētras. Taču var būt arī skaidrs un saulains laiks, kad temperatūra dienā var pacelties pat līdz 20 C. To dēvē par atvasaru.
Astronomiskais rudens sākas rudens ekvinokcijas brīdī (22. vai 23. septembrī).
Kurts Betge
Dzīvesgājums
Dzimis 1888. gada 25. februārī. Pēc arhitektūras studiju beigām kopā ar māsas vīru Ēriku Šteinbergu nodibināja arhitektu ateljē "Baetge&Steinbergs" Nikolaja ielā 34 un projektēja savrupmāju Stokholmas ielā 32 Mežaparkā. 1914. gadā viņš apprecēja Goto fon Zeki (Seck, 1891-1977) un uzvarēja Otrās Krievijas olimpiādes tenisa turnīra dubultspēlē. Pirmā pasaules kara sākumā izsūtīts uz Krieviju, atgriezās Rīgā 1918. gadā. 1924. gadā projektēja restorānu un deju klubu "Alhambra" Brīvības ielā un nodarbojās ar žurnālu vāku ilustrēšanu. Kopā ar Arnoldu Maidelu projektēja namu Smilšu ielā 4. Kopā ar arhitektu Alfrēdu Karru nodibināja arhitektu biroju A. Karr & K. Betge un 1929. gadā uzvarēja Tautas nama projektēšanas konkursā. Pēc biroja projektiem uzcēla Latviešu Akciju bankas ēku Vaļņu ielā 11 (1931) un silikātu ķieģeļu īres namu Puškina ielā 1 (1932-1933).
1939. gadā izceļoja uz Vāciju, miris 1963. gadā.
Žans Žaks Ruso
Žans Žaks Ruso (fr; dzimis, miris ) bija franču apgaismības filozofs, rakstnieks un pašizglītots komponists.
Ruso dzimis Ženēvā, kas tolaik bija pilsētvalsts. Viņa tēvs Izaks Ruso (Isaac Rousseau) bija pulksteņu taisītājs, labi izglītots mūzikā. Viņa māte Suzanna Bernarda Ruso (Suzanne Bernard Rousseau) bija kalvinisma sludinātāja meita, kura nomira deviņas dienas pēc Žana Žaka Ruso dzimšanas.
Ruso filozofija
Ruso uzskatu pamatā bija apgalvojums, ka cilvēks pēc dabas ir labs un ļaunu viņu dara sabiedrība. Ruso sabiedrību uzskatīja par mākslīgu veidojumu un apgalvoja, ka sabiedrības attīstība, īpaši savstarpējā sociālā atkarība, kaitē cilvēku labklājībai.
Par Ruso nozīmīgāko ieguldījumu filozofijā uzskata darbu "Sabiedriskais līgums". Tajā Ruso apgalvo, ka cilvēka dabiskais stāvoklis deģenerējas par brutālu stāvokli bez morāles vai likumiem, un šajā brīdī jādibina likuma institūcijas vai jāiet bojā. Šajā deģenerācijas fāzē cilvēkam pastiprināti jāsacenšas ar pārējiem, reizē arī esot no tiem atkarīgam, un šis dubultais spiediens apdraud viņa dzīvību un brīvību. Ja cilvēki apvienotos ar sabiedriskā līguma palīdzību un atteiktos no savām dabiskajām tiesībām, viņi saglabātu gan sevi, gan savu brīvību. Tam tā jānotiek, jo pakļaušanās vispārīgās gribas autoritātei garantē indivīdiem aizsardzību pret spiedienu pakļauties citu cilvēku gribai un reizē nodrošina paklausību pašiem sev, jo visi cilvēki kopīgi ir likuma autori. Viņš sadarbojās ar angļu domātāju Džonu Loku, kurš aizstāvēja cilvēka tiesības uz brīvību un īpašumu, un franču filozofu Voltēru, kurš atbalstīja cilvēka tiesības rakstos un vārdos.
Sandomeža
Sandomeža, vecākos avotos Sandomira ir pilsēta, gmina un apriņķa centrs Polijas dienviddaļā Vislas krastos, Sventokšiskas vojevodistes austrumos. Labi saglabājusies vecpilsēta, tūrisma centrs.
Viduslaikos viena no svarīgākajām Polijas pilsētām un kņazistes centrs. XII gadsimta Galls Anonīms savā hronikā to nosaucis par vienu no trim (bez Krakovas un Vroclavas) galvenajām Polijas pilsētām. 1241., 1259. un 1287. gadā pilsētu nopostīja mongoļi. Pilsēta panīka pēc zviedru iebrukuma XVII gadsimtā. Pilsētā vēsturiski neattīstījās rūpniecība, tāpēc tā pamatā saglabājusi savu apbūves raksturu.
Modesta Musorgska operas "Boriss Godunovs" darbība daļēji notiek Sandomežā.
Pilsētas vārdā nosaukta viena no Sarkanās armijas uzbrukuma operācijām 1944. gadā - Ļvivas - Sandomiras operācija.
Bulgāru valoda
Bulgāru valoda (pašnosaukums — български език) ir slāvu saimes, dienvidslāvu apakšgrupas valoda. Oficiālā valoda Bulgārijā, un viena no Eiropas Savienības oficiālajām valodām. Rakstība kirilicā. Bulgāru valodai visradnieciskākā valoda ir maķedoniešu valoda (abas valodas savstarpēji ir saprotamas).
Rakstība
Bulgāru valoda ir fonētiska valoda, kas nozīmē to, ka vārdi tiek izrunāti tāpat, kā rakstīti.
Bulgāru īpašvārdu atveidošana
Bulgāru valodas īpašvārdu atveidošana latviešu valodas vidē tiek veikta pēc fonētiskās transliterācijas principa. Bulgāru valodas alfabēta burti un burtkopas tiek tieši pārlikti latviešu valodas ortogrāfijā, pakļaujot šos vārdus gramatizācijai.
Pēc šiem noteikumiem atveido bulgāru personvārdus, kā arī ģeogrāfiskos nosaukumus Bulgārijā. Bulgāru izcelsmes personvārdi sastopami arī Rumānijā, Ukrainā, Ziemeļmaķedonijā un Grieķijā, retāk citur pasaulē. Atveidojot citu pasaules reģionu bulgāru izcelsmes personu vārdus, jāņem vērā šajā zemē pieņemtā izrunas prakse.
Vieglatlētika
Vieglatlētika ir sporta veids, kurā apvienotas vairākas skriešanas, lēkšanas, soļošanas un mešanas disciplīnas. Tā bieži tiek dēvēta par "sporta karalieni". Sporta veidu pārrauga Starptautiskā Vieglatlētikas federācija (World Athletics).
Sporta veida vienkāršība un minimāla dārga ekipējuma vajadzība vieglatlētiku ir padarījusi par vienu no masveidīgākajiem sporta veidiem. Pārsvarā tas ir individuālais sporta veids, tomēr ir dažāda garuma stafešu sacensības un sacensības, kurās sportistu rezultāti tiek summēti komandu ieskaitē. Vieglatlētika ir viens no plašākajiem sporta veidiem disciplīnu skaita ziņā, piemēram, olimpiskajās spēlēs vieglatlētikā tiek sadalīti 47 medaļu komplekti (24 vīriešiem un 23 sievietēm).
Organizētas vieglatlētikas sacensības ir notikušas jau Antīko olimpisko spēļu laikā (776. gads p.m.ē.). Vieglatlētikas sacensības var notikt gan stadionā, gan telpās manēžā. Atklātā stadiona skrejceļš ir 400 metrus garš (katra celiņa platums ir 1,22 m), bet manēžā, kur notiek sacensības telpās, — 200 metrus garš. Ārtelpās tam parasti ir 8—9 paralēli celiņi, bet iekštelpās to skaits svārstās starp 4 un 6 celiņiem.
Nozīmīgākās vieglatlētikas sacensības ir olimpiskās spēles, kas notiek ik pēc četriem gadiem. Katrā nepāra gadā notiek Pasaules čempionāts vieglatlētikā, bet pāra gados notiek arī Eiropas čempionāts vieglatlētikā. Katru gadu notiek arī Dimanta līgas (agrāk Zelta līgas) sacensību sērija, kuras uzvarētājam pasniedz balvu 1 miljonu ASV dolāru. Sacensības notiek arī sportistiem ar fiziskiem traucējumiem, kā arī jaunatnei.
Dunajeca
Dunajeca (pl, sk,  — Donsta) — upe Polijā, Vislas labā krasta pieteka. Sākas Tatros kā divas upītes — Bjali Dunajeca (Biały Dunajec, Baltā Dunajeca) un Čarni Dunajeca (Czarny Dunajec, Melnā Dunajeca). Augštecē strauja, krāčaina upe, ļoti populārs ūdenstūrisma maršruts.
European Hit Radio Top 40 Nr. 1 (1996)
Šeit apkopots to dziesmu saraksts, kas 1996. gadā Latvijas radiostacijas European Hit Radio sastādītajā iknedēļas populārāko 40 dziesmu sarakstā Top 40 ieguva 1. vietu. Šis tops tika sastādīts pamatojoties uz radiostaijas klausītāju balsojuma internetā, vai pa e-pastu.
Jānis Bētiņš (mūziķis)
Jānis Bētiņš (dzimis, miris ) bija latviešu ērģelnieks, diriģents un mūzikas pedagogs. Saukts arī par "Kurzemes mūzikas tēvu". Pirmo Latviešu Dziesmu svētku 1873. gadā virsdiriģents. Viens no rosīgākajiem latviešu mūzikas dzīves veidotājiem Kurzemes guberņā XIX gadsimta otrajā pusē. Ērģeļu konstruktors.
Biogrāfija
Mācījās Irlavas skolotāju seminārā. No 1848. līdz 1893. gadam bija šī semināra skolotājs. No 1860. līdz 1905. gadam Bētiņš bija Sātu draudzes ērģelnieks. 1870. gadā Dobelē noorganizēja un bija virsdiriģents Kurzemes novada Dziesmu svētkiem.
I Vispārīgo latviešu Dziedāšanas svētku (1873. gadā), II Vispārīgo latviešu Dziedāšanas svētku (1880. gadā), III Vispārīgo latviešu Dziedāšanas svētku (1888. gadā) virsdiriģents.
Dziesmu svētku sagatavošanas darbu līdzdalībnieks, piecu Dziesmu karu žūrijas loceklis. 1. un 3. Dziesmu svētku virsdiriģents un 3., 4. un 5. Dziesmu svētku goda virsdiriģents.
Kirhenšteina Ministru kabinets
Augusta Kirhenšteina vadībā Latvijas Republikas Ministru kabinets darbojās laika posmā no līdz. Tā bija okupācijas varas iecelta marionešu valdība, kuras mērķis bija sagatavot Latvijas pievienošanu PSRS. Valdība tika sastādīta PSRS vēstniecībā Rīgā, daļa tās locekļu jau iepriekš bija sadarbojušies ar Padomju Savienības izlūkdienestu. Tā bija pēdējā Latvijas Republikas valdība starpkaru periodā, kas darbojās līdz Latvijas PSR Tautas komisāru padomes izveidei pēc Latvijas inkoporācijas PSRS sastāvā.
Ministru kabinets
Vienām no pēdējām Kirhenšteina vadītā Latvijas Republikas Ministru kabineta 1940. gada 14. augustā valdības sēdē papildus minētajiem piedalījās arī:
Vēsture
Valdību PSRS vēstniecībā ar vietējo izlūkdienesta aģentu palīdzību izveidoja 1940. gada 20. jūnija vakarā, 21. jūnijā šīs valdības sastāvu publicēja presē. Sākumā šajā valdībā bija tikai 7 ministri, viens ministra biedrs, kā arī armijas komandieris. Zināms, ka četri no viņiem (Pēteris Blaus, Roberts Kļaviņš, Vikentijs Latkovskis, Vilis Lācis) un, iespējams, arī Roberts Dambītis bija saistīti ar PSRS specdienestiem. Savukārt Augusts Kirhenšteins, Jānis Jagars un Pēteris Blaus bija aktīvi "Kulturālās tuvināšanās biedrības ar Soc. Padomju Republiku Savienības tautām" biedri. Pārējie šīs valdības locekļi bija "kreisās inteliģences" pārstāvji (Jūlijs Lācis, Juris Pabērzs).
1940. gada jūlijā šīs valdības sastāvs tika vairākkārt papildināts gan ar Latvijas KP pārstāvjiem (Andrejs Jablonskis, Kārlis Karlsons, Nikolajs Priede, Arnolds Tabaks, Jānis Vanags), gan no PSRS atbraukušajiem latviešiem (Rūdolfs Blaus, Eduards Leitmanis, Pēteris Valeskalns), gan arī citiem "kreisās inteliģences" pārstāvjiem (Paulis Lejiņš, Jānis Lieknis). Kopumā līdz 1940. gada augustam Kirhenšteina valdībā darbojās 19 cilvēki.
Jau 27. jūlijā Nikolajs Priede tika arestēts, jo viņš tika turēts aizdomās kā "provokators".
Likvidācija
Pēc Latvijas aneksijas 1940. gada augustā Kirhenšteina valdība tika likvidēta, jo darbu uzsāka Latvijas PSR Tautas komisāru padome Viļa Lāča vadībā. Divi bijušās valdības locekļi tika nogalināti 1941. gadā — Jūlijs Lācis un Roberts Kļaviņš, bet 1943. gadā tika apcietināts Pēteris Blaus.
Plankumainie skunksi
Plankumainie skunksi (Spilogale) ir viena no skunksu dzimtas (Mephitidae) ģintīm, kurā ir 4 sugas. Visas plankumaino skunksu sugas dzīvo Ziemeļamerikā, priekšroku dodot zemieņu mežiem un prērijai.
Izskats
Visi plankumainie skunksi ir melni ar baltiem laukumiem un lauzītām, baltām svītrām, kas rada iespaidu par plankumiem.
Uzvedība
PLankumainie skunksi pret ienaidniekiem sevi aizsargā ar spēcīgu smaku, ko izdala ar anālo dziedzeru sekrētu. Ja skunksu nobiedē, tas saliecas U veidā, pret ienaidnieku ir pagriezta gan galva, gan anālie dziedzeri, kas atrodas zem astes. Dziedzeri ir līdzīgi krūšu galiem, un muskuļi ap tiem izšļāc sekrētu 4—5 metru attālumā. Pirms skunkss izšļāc sekrētu, tas ienaidnieku brīdina, stampājot priekškājas pret zemi, izslienot asti un šņācot. Reizēm skunkss brīdinot paceļas pakaļkājās. Vienā reizē tiek izšļākts apmēram 15 g jeb 1 ēdamkarote sekrēta, kas ir smirdīgs, eļļains šķidrums. Skunkss spēj sekrētu izšļākt 5 reizes pēc kārtas. Paiet apmēram 1 nedēļa līdz skunkss atjauno iztērēto sekrētu. Plankumainā skunksa sekrēts atšķiras no svītrainā skunksa sekrēta. Tā sekrēts nav tik smirdīgs.
Barība
Plankumainais skunkss tāpat kā pārējie skunksi ir visēdājs. Tie medī kukaiņus, mazus grauzējus, čūskas, ķirzakas, putnus, izēd no ligzdām olas, pie iespējas barojas ar augļiem, ogām, kukaiņu kūniņām un kāpuriem, neatsakās no maitas. Lai arī plankumainajam skunksam ir slikta redze, tam ir laba dzirde un lieliska oža, kas ļauj atrast barību.
Vairošanās
Plankumainie skunksiem ir 2 metieni gadā. Parasti piedzimst 2—6 akli, nevarīgi mazuļi, kurus audzina tikai māte. Jaundzimušie skunksi ir segti ar smalku, zīdainu matojumu, kas uzreiz ir pieauguša skunksa kažoka krāsā. Acis atveras pēc 30—32 dienām. Pēc 42 dienām mazuļi sāk ēst pieaugušu skunksu barību, bet māte tos zīda ar pienu kopumā 2 mēnešus. Tie sasniedz pieaugušu skunksu augumu apmēram 4 mēnešu vecumā.
Elisons
Elisons var būt:
Bleizs Beilijs
Bleizs Beilijs (en), dzimis Beilijs Kuks (en; dzimis Birmingemā) ir britu mūziķis. Grupas BLAZE vadošais vokālists, tomēr vairāk pazīstams kā grupas Iron Maiden vadošais vokālists no 1994. līdz 1999. gadam.
Seviljas "Real Betis"
Real Betis Balompié S.A.D., biežāk pazīstams kā Betis, ir Spānijas futbola klubs no Seviljas. Dibināts 1907. gadā, pašlaik spēlē Spānijas futbola čempionāta augstākajā līgā - Pirmajā divīzijā jeb La Liga. Betis Balompié ir 10. panākumiem bagātākais La Liga klubs. Spānijas čempionātā uzvarējis vienu reizi 1934.–1935. gada sezonā. Klubs trīs reizes uzvarējis Spānijas Karaļa kausā (1977., 2005. un 2022. gadā), kā arī septiņas reizes Otrajā divīzijā. Mājas spēles aizvada Estadio Benito Villamarín.
2007. gada maijā veiktā aptauja uzrādīja, ka Real Betis ir sestā atbalstītākā komanda Spānijā (3,3%), aiz: Real Madrid (32,8%), Barcelona 25,7%, Valencia (5,3%), Athletic Bilbao (5,1%) un Atletico Madrid (4,3%). Kā arī 37. komanda Eiropā pēc vidējā spēļu apmeklējuma (2007.–2008. gada sezonā).
Real Betis bija pirmais Andalūzijas futbola klubs, kurš piedalījās La Liga turnīrā. Seviljas derbijā ilgstoši viņu sāncenši ir Sevilla FC. Gan Spānijas karalis Huans Karloss I, gan viņa dēls Princis Felipe de Burbons ir kluba goda biedri.
Sastāvs
Sastāvs uz .
Borussia
Borussia var būt:
Mans zaļais dārzs
"Mans zaļais dārzs" ir Latvijas Televīzijas raidījums. Tas ir radīts 1996. gadā kā Latvijas televīzijas projekts — ar sākotnējo nosaukumu "Dzīvīte dārzā". Vēlāk raidījums kļūst pazīstams ar nosaukumu "Mans zaļais dārzs", 2008. gadā rudenī tiek nominēts Rīgas Viļņu rīkotajam konkursam "Zelta vilnis", kā gada dzīvesstila raidījums, taču balvu neiegūst. Kopš 2019.gada nav zināms par raidījuma iznākšanu.
Masu slepkavības Rumbulā
Masu slepkavības Rumbulā (arī Rumbulas slaktiņš) bija Nacistiskās Vācijas okupācijas iestāžu organizētas un īstenotas ebreju masu slepkavības, kurās 1941. gada 30. novembrī un 8. decembrī tika nošauta lielākā daļa Rīgas geto ieslodzīto Latvijas ebreju. Šeit tika nogalināti ap 25 000 Latvijas un 1000 no Vācijas atvesto ebreju. Rumbulas slaktiņš, kopā ar slaktiņiem Biķernieku mežā ir lielākie nacionālsociālistu veiktā holokausta noziegumi Rīgā.
Akcijas organizēšana
Pēc pirmā ebreju iznīcināšanas viļņa, kura laikā tika iznīcināti mazpilsētu ebreji, novembrī sākās ebreju iznīcināšanas otrais posms. Rīgā ebreju bija pārāk daudz, lai tos uzreiz nošautu, tāpēc tie tika sadzīti Rīgas geto. Jau pirmajos okupācijas mēnešos vairāk nekā 5000 ebreju nošāva Biķernieku mežā. Ostlandes SD vadītājs Valters Štālekers 1941. gada oktobrī ziņoja, ka Latvijā nogalināti jau 30 000 ebreju. Neskaidrību par ebreju likteni radīja nacistu varai raksturīgās dažādo resoru pretrunas. Ostlandes reihskomisārs Hinrihs Loze uzskatīja, ka ebreji jāizmanto kā vergu darbaspēks kara industrijas vajadzībām, taču SS reihsfīrers Heinrihs Himlers uzstāja uz ebreju pilnīgu iznīcināšanu. Šī uzdevuma veikšanai 5. novembrī Rīgā ieradās Frīdrihs Jekelns ar 50 cilvēku komandu, kurai bija pieredze ebreju masu slaktiņu organizēšanā Ukrainā. 1941. gada 12. novembrī jaunieceltais augstākais Ostlandes SS un policijas vadītājs Jekelns Berlīnē no Himlera saņēma pavēli ebreju iznīcināšanai un Loze vairs nevarēja iebilst.
Ebreju iznīcināšana
Par ebreju iznīcināšanas vietu tika izraudzīts mežs netālu no Rumbulas stacijas, ap 10 kilometru no geto, kur jau vairākas dienas iepriekš padomju karagūstekņi izraka sešas lielas bedres. Pirms iznīcināšanas akcijas no pārējiem ebrejiem nodalīja ap 5000 darbaspējīgus geto iemītniekus, galvenokārt vīriešus, kurus izvietoja tā sauktajā Mazajā geto. Rumbulas slaktiņa pirmā akcija sākās 30. novembrī, bet otrā akcija — 8. decembrī.
30. novembra agrā rītā sākās geto ieslodzīto kārtošana kolonnās un māju pārmeklēšana. Šiem uzdevumiem, kā arī konvojēšanai un slepkavošanas vietas apsardzei Jekelns bija nozīmējis ap 1700 vīru — visa veida vācu policijas vienības, ap 300 viru lielo Arāja komandu un citas latviešu SD apakšvienības, kā arī latviešu palīgpoliciju, kas palīdzēja ebreju izdzīšanā no geto, patrulēja gar ceļu uz Rumbulu, kā arī apsargāja nošaušanas vietu. Ebrejus no Rīgas geto uz Rumbulu dzina kolonnās pa 1000 cilvēkiem katrā. Vairāk nekā 800 ebrejus, kas mēģināja bēgt, slēpties, vai ceļā atpalika un pakrita, nošāva uz vietas.
Igvasu ūdenskritums
Igvasu ūdenskritums (pt, es, gn) ir ūdenskritums Igvasu upē uz Brazīlijas un Argentīnas robežas, uz Brazīlijas un Argentīnas Igvasu nacionālo parku robežas (divi dažādi nacionālie parki ar vienādu nosaukumu). Abi šie nacionālie parki ir iekļauti UNESCO Pasaules mantojuma objektu sarakstā 1984. un 1986. gadā.
Masu slepkavības Rumbulā
Ebreju iznīcināšana
Šaušanu mežā veica vācu Kārtības policija majora Karla Heizes vadībā un žandarmērija kapteiņa Riharda Rēberga vadībā. Pie bedrēm upurus sadalīja mazākās grupās, piespieda daļēji vai pilnīgi izģērbties un nogulties bedres dibenā, kur viņi tika nošauti. Tiešo slepkavošanu Rumbulā veica īpaša Jekelna vienība 10—12 vīru sastāvā, izmantojot atsevišķu šāvienu izdarīšanai iestādītas padomju mašīnpistoles. Nošaušanas personīgi vēroja Jekelns, Loze, Štālekers un citi SS un SD vadītāji. Līdzīgā veidā norisinājās arī otrā iznīcināšanas akcija 8. decembrī. Todien tika nogalināts arī slavenais ebreju vēsturnieks Simons Dubnovs, kura vārdā nosaukta Šimona Dubnova Rīgas Ebreju vidusskola.
Igvasu ūdenskritums
Ūdenskrituma platums ir 2,7 kilometri un tas sastāv no apmēram 270 atsevišķiem nelieliem ūdenskritumiem. Lielākais to augstums ir 82 metri, tomēr vairums ūdenskritumu ir 60 metrus augsti. Lielākais no tiem ir «Velna rīkle» (Garganta del Diablo) — U veida pārrāvums 150 metru platumā un 700 metru garumā. Šis ūdenskritums atzīmē Brazīlijas un Argentīnas robežu.
Masu slepkavības Rumbulā
Ebreju iznīcināšana
Pēc šī slaktiņa Rīgas geto sāka izvietot no Vācijas un Eiropas atvestos ebrejus. Daļu no atvestajiem jau uzreiz nošāva pie Šķirotavas, bet pārējos vēlāk Biķernieku mežā.
Igvasu ūdenskritums
Liels salu daudzums atdala ūdenskritumus vienu no otra. Apmēram 900 metri no kopējā 2700 metru lielā platuma ir aizņemti ar salām, tāpēc tajos ūdens nav. Lielākā daļa ūdenskritumu atrodas Argentīnas teritorijā, tomēr no Brazīlijas puses paveras labs skats uz lielāko no tiem Velna Rīkli.
Masu slepkavības Rumbulā
Rumbulas memoriāls
2002. gada 29. novembrī masu slepkavības vietā pēc arhitekta Sergeja Riža projekta izveidoja memoriālo ansambli, ko finansēja par Latvijas, Izraēlas, ASV un Vācijas valsts institūciju un organizāciju līdzekļiem, kā arī privātpersonu ziedojumiem.
Ulmaņa Ministru kabinets
Ulmaņa Ministru kabinets var būt:
Brda
Brda (pl) — upe Polijas ziemeļos, Vislas kreisā krasta pieteka. Sākas Pomožes ezeru augstienē no Smolovas ezera. 20. gadsimta 50. un 60. gados uzceltas vairākas HES. Ietek Vislā netālu no Bidgoščas.
Stora Enso
Stora Enso Oyj ir Somijas papīra un celulozes ražošanas uzņēmums. Galvenais birojs atrodas Helsinkos. Dibināts 1998. gadā, apvienojoties Zviedrijas uzņēmuma Stora un Somijas Enso.
Stora Enso Oyj akcijas tiek kotētas Helsinku biržā un ietilpst OMX Helsinki 25 indeksā. Lielākais uzņēmuma akcionārs ir Somijas valsts. Otrs lielākais īpašnieks ir Zviedrijas īpašumu pārvaldīšanas uzņēmums FAM, kas pieder Vallenbergu ģimenei.
Stora Enso pieder 14,77 % kapitāldaļu energoražošanas uzņēmumā Pohjolan Voima, kas tam piegādā elektroenerģiju.
Vēsture
1998. gadā Zviedrijas kalnrūpniecības un kokapstrādes uzņēmums Stora Kopparbergs Bergslag apvienojās ar Somijas meža produktu uzņēmumu Enso, izveidojot Stora Enso.
2000. gadā Stora Enso nopirka ASV uzņēmumu Consolidated Papers. 2007. gadā Ziemeļamerikas nodaļa tika pārdota.
Koksne
1997. gadā dibināts uzņēmums SIA LUMIFOREST. Tas nodarbojās ar apaļkoku iepirkšanu. 1999. gadā mainīts nosaukums uz SIA Stora Enso Mežs.
1999. gadā dibināts uzņēmums SIA Puumerkki Latvia. Tas nodarbojās ar zāģmateriālu tirdzniecību. 2003. gadā mainīts nosaukums uz SIA Puumerkki. Tas piederēja SIA Stora Enso Timber.
2001. gadā Igaunijas uzņēmums AS Sylvester dibināja meitas uzņēmumu AS Launkalne Sawmill. Launkalnes pagastā tika uzcelta kokzāģētava. 2003. gadā Igaunijas uzņēmums Stora Enso Timber nopirka AS Sylvester, līdz ar to Launkalne Sawmill nonāca Stora Enso īpašumā. Tajā pašā gadā uzņēmuma nosaukums mainīts uz SIA Stora Enso Timber.
2003. gadā dibināts uzņēmums SIA Rets Baltic. 2005. gadā mainīts nosaukums uz SIA Stora Timber Trading. Tas piederēja Igaunijas uzņēmumam Stora Enso Eesti.
2009. gada nogalē SIA Stora Enso Timber tika pievienoti visi Stora Enso koksnes uzņēmumi Latvijā: Stora Enso mežs, Puumerkki un Stora Enso Timber Trading. Jaunā uzņēmuma nosaukums — AS Stora Enso Latvija.
2014. gada maijā Launkalnes kokzāģētavā sākta termokoksnes ražošana. Gadā plānots apstrādāt 10 tūkstoši kubikmetru termokoksnes, un tā būs pirmā ražotne Latvijā, kur termokoksne tiks ražota tik lielos apjomos.